Eduard von Fock
Paul Alexander Eduard von Fock (5. jaanuar 1799 (vkj 25. detsember 1798) Tapa mõis – 29. juuni (vkj 17. juuni) 1884 Sagadi mõis) oli Eestimaa aadlik, Sagadi mõisnik. Eduard von Fock õppis õigusteadust Tartus ja Heidelbergis. Eduard von Fock teenis 1820–1839 Eestimaa Rüütelkonna sekretärina ja 1839–1883 Eestimaa maanõuniku, Tallinna toomkiriku konvendi presidendi ja Eestimaa ülemmaakohtu presidendina. Ta sai salanõuniku teenistusastme. Oli 1839. aastal Eestimaa Põllumajanduse Seltsi asutaja koos Otto Magnus von Grünewaldti ja dr Karl Hueckiga (1811−1889). Sagadi mõisnikuks sai ta oma isa surma järel 1827. aastal. Eduard von Fock lasi 1845. aastal rajada Esku kabeli, mille juures olevale surnuaiale on ta ka ise maetud.